kardosdrur/scandi-wiki huggingface dataset:
Råbelöv slot

Råbelöv (før 1658 ) er et slot nær landsbyen af samme navn i Villand herred, Skåne. Slottet ligger lidt nord for Kristianstad.

Den tidligst kendte ejer er rigsråd Claus Bille (1490-1558). Hans søn, Steen Clausen Bille, solgte i 1616 Råbelev til Christoffer Ulfeldt, som lod hovedbygningen opføre. Den sidste danske ejer var Ebbe Ulfeldt. I hans tid lod Karl XI i efteråret 1677 sine tropper opslå i vinterkvarter i det nordøstlige Skåne, og Råbelöv blev på kongens befaling stærkt befæstet.

Eksterne henvisninger 
 Råbelöv slot – officiel hjemmeside 
 Sylve Åkesson: Om Råbelöv slot  

Slotte i Skåne
Bergisch Gladbach

Bergisch Gladbach er en by i Tyskland i delstaten Nordrhein-Westfalen med omkring 105 000 indbyggere. Byen er administrationssæde for landkreisen Rheinisch-Bergischer Kreis. Bergisch Gladbach ligger på østsiden af Rhinen, omtrent 10 km øst for Köln.

Hovederhverv i byen er papirproduktion, trykning, glas og tekstiler.

Historie 

Tidlige bosættelser eksisterede i 1200-tallet, men byen blev først officielt grundlagt i 1856.

Ordet «Bergisch» i navnet kommer af at byen lå i jarldømmet Berg, og blev lagt til for at skille den fra Mönchengladbach. I 1975 blev byen slået sammen med nabobyen Bensberg og fik derved over 100.000 indbyggere i 1977.

Henvisninger 

Byer i Nordrhein-Westfalen
Kenny Aronoff

Kenny Aronoff (født 7. marts 1953) en amerikansk trommeslager, der har spillet med en række kunstnere og rockbands, heriblandt John Mellencamp, Bob Dylan og Smashing Pumpkins.

Aronoff var medlem af John Mellencamps band fra 1980 til 1997, og de nåede at indspille 10 album i denne periode. Siden midten af 1980'erne har Aronoff også spillet trommer i studiet for en lang række kunstnere og bands, heriblandt Jon Bon Jovi, Joe Cocker, The Rolling Stones, Alanis Morissette, Elton John, Bob Dylan, Rod Stewart, Alice Cooper, Avril Lavigne og Lisa Germano.

I 1998 blev Aronoff hyret som trommeslager for Smashing Pumpkins på deres Adore Tour. Han spiller i øjeblikket trommer for den amerikanske sanger John Fogerty.

Eksterne henvisninger 
 

Smashing Pumpkins
Musikere fra USA
Mike Garson

Mike Garson (født 29. juli 1945) er en amerikansk pianist, der har arbejdet sammen med David Bowie, Nine Inch Nails, Billy Corgan og Smashing Pumpkins. 

I 1970'erne blev Garson kendt for at spille klaver på David Bowies indspilninger. I 1998 blev Garson hyret til at spille klaver på Smashing Pumpkins' Adore Tour, og han fortsatte endvidere også på bandets efterfølgende verdensturné i 2000. I 1999 indspillede han soundtracket til filmen Stigmata sammen med Billy Corgan. 

Mike Garson har siden indspillet musik med Nine Inch Nails og No Doubt, samt arbejdet og udgivet materiale som solokunstner.

Eksterne henvisninger 

Musikere fra USA
Medlemmer af Smashing Pumpkins
VFF

VFF er en forkortelse og har flere betydninger:

 Vendsyssel Forenede Fodboldklubber – en dansk fodboldklub grundlagt 2013
 Viborg Fodsports Forening – en dansk fodboldklub grundlagt 1896
 Vietnamese Fatherland Front – en vietnamesisk paraply organisation
Picnic (band)

Picnic var et dansk band stiftet i 1983, som var musikalsk grænsesøgende. Orkestret høstede, især i den tidlige karriere, adskillige priser og anerkendelser som et "banebrydende og vanedannende" orkester. Med inspiration hentet fra Kraftwerk, Captain Beefheart, The Who, Magma, Decoding Society og mange andre var Picnic til enhver tid fortaler for det vovede og ukompromiterende.

Medlemmer 
Besætningerne var mange, men en komplet liste over medlemmer følger her.
Peter Fenger (Fender Jazz Bass)
Jens Sørensen (Guitar)
JP Krogh (Vokal og guitar)
Rasmus B. Lunding (Bas og guitar)
Carsten Ortmann (Trommer)
Pablo Llambias (Trombone)
Ivan Hidalgo (Cornet)
Anders "Watanabe" Krøyer (Bass-guitar)
Robert Ulrich (Trommer)
Jens Mønsted (Keyboards)
René H. Clausen (Trommer)
Enrico Andreis  (Trommer)

Diskografi 
Studiealbum

 1985 Picnic Five
 1988 Barking up the wrong tree
 1992 Reverse Ahead
 1995 Lemming Nation
 1998 Gladiator a go-go
 2006 Maximum Misery tour

Singler/EP'er

 1990 Meat King - the Remixes

Livealbum
 1999 Picni - in concert

Se også 
Picnic i Helsinki Live

Eksterne henvisninger 
Officiel hjemmeside 

Rockgrupper fra Danmark
Musikgrupper fra 1983
Frédéric de Coninck

Frédéric de Coninck  (født 5. december 1740 i Haag, død 4. september 1811 på Dronninggård) var en nederlandsk handelsmand virksom i Danmark.

Frédéric de Coninck kom i 1763 til København, hvor han startede rederi- og handelsvirksomhed med oversøiske produkter.

De Coninck, der til det yderste forstod at udnytte de fordele tidens mange krige skabte for det neutrale Danmarks handel, blev en af landet største redere med en flåde på 64 skibe.

Under og efter Englandskrigene (1807-1814) kom de Coninck i vanskeligheder og i 1822 måtte firmaet de Coninck lukke.

Han er begravet på Assistens Kirkegård.

Litteratur 
 Frédéric de Coninck og Dronninggaard : en mosaik af tekster og billeder / [udgivet af] Jens B. Friis-Hansen og Finn Slente. 1987. 
 Joan Harders: Frederic de Coninck : en omstridt forretningsmand fra den florissante handelstid. I: Erhvervshistorisk årbog. Bind 38 (1988). Side 106-141.
 Helge Krausing: De sigtede bag tiltalen ved Højesteret for landsforræderi under englændernes belejring af København i 1807. I: Krigshistorisk tidsskrift. Årgang 35, nr. 2 (1999). Side 28-31.
 Eva Cater: Mageløs oplevelse. Interview med Tom Sjørup. I: Berlingske tidende. 2001-01-24.
 Torsten Søgaard: Marie de Conincks dagbøger 1793-1815. I: Søllerødbogen. 2007. Side 7-53.
 Peter Henningsen : Patrioterne i Lyngby : en liden fortælling om handlinger så ædle og uegennyttige, at det turde være løgn. Nordsjælland 1807. I: Fortid og nutid. 2007, hæfte 4. Side 243-262.
 Knud Klem: "Om Fr. de Conincks og andre rederes udnyttelse af den danske neutralitet" (Handels- og Søfartsmuseets årbog 1973; s. 94-121)

Eksterne henvisninger 
 

Personer i Dansk Biografisk Leksikon
Nederlændere i 1700-tallet
Nederlændere i 1800-tallet
Den danske guldalder
Skibsredere fra Danmark
Personer fra Haag
Godsejere fra Danmark
Danskere i 1700-tallet
Danskere i 1800-tallet
Grosserere fra Danmark
Frederic
STS-5

STS-5 (Space Transportation System-5) var NASAs femte rumfærge-mission.
Opsendt 11. november 1982 og vendte tilbage den 16. november 1982.

Den første operationelle opsendelse med 2 kommercielle kommunikationssatellitter, ANIK C-3 for TELESAT Canada og SitS-C for Satellite Business Systems, blev sat i kredsløb. Hver af satellittene var udstyret med en Payload Assist Module-D (PAM-D) raketmotor, som blev affyret i ca. 45 minutter efter opsendelse, og som placerede hver af satellittene i en højere eliptisk bane.

Den første planlagte rumvandring i rumfærge-programmet blev aflyst pga fejl på rumdragten.
Hovedartikler:

Besætning 
   Vance D. Brand (kaptajn)
   Robert F. Overmyer (pilot)
   Joseph P. Allen (missionsspecialist)
   William B. Lenoir (missionsspecialist)

Eksterne henvisninger 

 STS-5 NASA 

Rumfærgeprogrammet
STS-9

STS-9 (Space Transportation System-9) var rumfærgen Columbias sjette mission. Missionen var en rumfærge-flyvning der medbragte et rumlaboratorium Spacelab. Columbia blev opsendt d. 28. november 1983 og vendte tilbage d. 8. december 1983.

Missionsspecialisten Owen Garriott havde tidligere tilbragt 59 døgn om bord på NASA's Skylab-rumstation i 1973. Tyskeren Ulf Merbold blev den første astronaut i rummet fra Den Europæiske Rumorganisation.

Besætning 
   John W. Young (kaptajn)
   Brewster Shaw (pilot)
   Owen Garriott (missionsspecialist)
   Robert Parker (missionsspecialist)
   Ulf Merbold (ESA)
   Byron Lichtenberg (MIT-forsker)

Missionen 
Opsendelsen blev udskudt i 28 dage pga. et teknisk problem på rumfærgens løfteraketter, rumfærgen blev kørt tilbage til samlehallen (VAB) på Kennedy Space Center.

Problemer med 2 af rumfærges computere forsinkede landingen 8 timer, under landingen gik der ild i 2 af rumfærgens hjælpeaggregater (APU)

Hovedartikler:

Eksterne henvisninger 

 STS-9 NASA 

Rumfærgeprogrammet
STS-61-C

STS-61-C (Space Transportation System-61-C var Columbias syvende rumfærge-mission.
Opsendt 12. januar 1986 og vendte tilbage den 18. januar 1986.

Hovedformålet var at sætte kommunikationssatellitten Satcom Ku-1 i kredsløb.

Besætning 
   Robert Gibson (kaptajn)
   Charles Bolden (pilot)
  ()  Franklin Chang-Diaz (missionsspecialist)
   Steven Hawley (missionsspecialist)
   George Nelson (missionsspecialist)
   Robert Cenker (elektroingeniør fra RCA Corporation)
   Bill Nelson (medlem af Repræsentanternes Hus)

Missionen 

Hovedartikler:

Eksterne henvisninger 

 STS-61-C  NASA 

Rumfærgeprogrammet
Massospondylus

Massospondylus (eller Massospondylus carinatus) var en planteædende dinosaurus, der levede omkring 200 millioner år siden. Det første eksemplar blev opdaget af Richard Owen i 1854. Der er fundet rester i Sydafrika.

Eksterne henvisninger
dinoland.dk

Dinosaurer
Kenneth Branagh

Kenneth Charles Branagh (født 10. december 1960 i Belfast, Nordirland) er en britisk instruktør, skuespiller og manuskriptforfatter.

Allerede som 23-årig spilllede han hovedroller i forestillinger med Royal Shakespeare Company.

Han er bl.a. kendt for sin rolle i sin egen indspilning af Hamlet og filmen Harry Potter og Hemmelighedernes Kammer.

Filmografi 
 Harry Potter og Hemmelighedernes Kammer (2002)
 Dunkirk (2017)
 Tenet (2020)

Eksterne henvisninger 

 

Skuespillere fra Nordirland
Filminstruktører fra Storbritannien
Filmproducere fra Storbritannien
Manuskriptforfattere fra Storbritannien
Personer fra Belfast
Briter i 1900-tallet
Briter i 2000-tallet
Emmy-vindere
Harry Potter-skuespillere
Oscar-nominerede skuespillere
Katapult

Katapult er en fællesbetegnelse for en række krigsmaskiner, der kan kaste eller slynge projektiler, ofte i form af store sten, over stor afstand uden brug af eksplosiver som drivkraft. Termen bruges især om middelalderlige krigsmaskiner.
Forskellige former for katapulter har været benyttet siden oldtiden. Romerne brugte katapulter til at kaste brændene projektiler efter fjenden for at skabe større ødelæggelse, mens man i middelalderen brugte dem til at nedbryde bymure eller mure omkring borge.

Ordet 'katapult' stammer fra det latinske ord 'catapulta' som igen stammer fra det græske καταπέλτης (katapeltēs), som er sammensat af (kata), "hen imod" og πάλλω (pallō), "at kaste" eller "at slynge".

Forskellige typer katapulter inkluderer:
 Ballista
 Blide
 Onager også kaldet en mangonel

Skydevåben
Belejringsvåben
Klassisk mekanik
Christian Jensen (præst)

Christian Jensen (født 20. januar 1839 i Fartoft, død 23. marts 1900) var en pietistisk præst og missionær i Sønderjylland. I foråret 1876 stiftede han missionsselskabet i Breklum i det slesvigske Nordfrisland. 

Breklum-missionen udsendte mere end 200 missionærer og præster særlig til Indien, Afrika, Kina, Papua Ny Guinea og Nordamerika. Missionsarbejdet var fra begyndelsen præget af et stort socialt ansvar. Igennem dette ansvar opstod mange skoler, sygehuse og børnehjem i Orienten. Motoren bag denne sociale og religiøse bevægelse var Christian Jensen.

Eksterne henvisninger 
 Christian Jensen Kolleg i Breklum 
 Nordelbisches Missionszentrum  
 Trankebar og missionsarbejdet fra Danmark og Slesvig (Slesvigland)  

Præster fra Tyskland
Kristne missionærer
Personer fra Sønderjylland (på tværs af landegrænser)
Herman Vedel

Herman Vedel (1. marts 1875 i København – 1. december 1948 sammesteds) var en dansk maler. 
Han blev uddannet på Kunstakademiet, hvor han studerede under blandt andre Kristian Zahrtmann. Vedel er mest kendt for sine portrætter og i særdeleshed for Forhandlinger om Grundloven 1915, der indtager en prominent plads på Christiansborg.

Galleri

Eksterne henvisninger 
 
 

Malere fra Danmark
Herman
Modtagere af Eckersberg Medaillen
Danskere i 1900-tallet
Personer i Kraks Blå Bog (afdøde)
Portrætmalere
Modtagere af Thorvaldsen Medaillen
Personer i Dansk Biografisk Leksikon
Floyd Mayweather, Jr.

Floyd Mayweather Jr., alias "Pretty Boy" og "Money Mayweather" (født Floyd Joy Sinclair 24. februar 1977) er en professionel weltervægtsbokser, der har haft 50 kampe – alle vundet og 27 på knockout. 

Anses pt. som den bedste bokser på tværs af alle vægtklasser efter et godt år 2007 med sejre over legendariske Oscar de la Hoya (som engang besejrede danske Jimmi Bredahl) på point og den hårdtslående Ricky Hatton. Sidstnævnte blev besejret på TKO i 10. omgang, og det var vigtigt idet Mayweather på det seneste er blevet klandret for kun at bokse kedelige, "sikre" kampe. Med knockout-sejren beviste han at han stadig har både vilje og slagkraft.
Ligesom efter sejren over de la Hoya har Mayweather meldt ud at han trækker sig fra en sport som han har udtalt er begyndt at kede ham.

Eksterne henvisninger 

 
 

Boksere fra USA
Verdensmestre i boksning
Erlangen

Erlangen er en by i Tyskland i delstaten Bayern med omkring 105.000 indbyggere. Byen ligger ved floden Regnitz i Regierungsbezirk Mittelfranken, lige i nærheden af Fürth og Nürnberg, som sammen med med nogle mindre byer danner byområdet Mittelfranken, som er et af 23 «store centre» i Bayern og et af 11 tyske storbyområder.

Friedrich-Alexander-Universität er vigtig for byen, som også har flere filialer af Siemens AG. Byen er stadig præget af hugenotterne, som flyttede til byen efter tilbagekaldelsen af Nantes-ediktet i 1685.

Historie 
Erlangen er nævnt første gang officielt i 1002 med navnet «Villa Erlangon». I 1361 var landsbyen solgt til kejser Karl 4. af det Tysk-romerske rige. Tre år senere blev der bygget en by nær landsbyen, som i 1374 fik ret til at præge sine egne mønter. I 1398 fik Erlangen byrettigheder, og i 1402 kom byen under Hohenzollerne og var en del af fyrstedømmet Brandenburg-Kulmbach, (fra 1603 kaldt Bayreuth) frem til 1806. Erlangen var hovedstad i det såkaldte Unterland i fyrstedømmet. Efter fire år med fransk okkupation blev Erlangen, sammen med resten af fyrstedømmet, til slut en del af Kongedømmet Bayern .

I 1686 kom de første franske hugenotter til Erlangen. Greven af Bayreuth, Christian Ernst, byggede en «ny by» (Neustadt) for dem. I 1706 var den gamle bydel næsten helt ødelagt af en brand, men den blev hurtigt genopbygget. I 1812 blev den gamle og nye by slået sammen.

I 1742 grundlagde grev Friedrich af Bayreuth universitetet i residensbyen Bayreuth, men på grund af oprørske studenter blev universitetet flyttet til Erlangen. Senere fik det navnet Friedrich-Alexander-Universität og var et preussisk universitet. Kendte studenter på denne tid var Johann Ludwig Tieck og Wilhelm Heinrich Wackenroder.

Notable bysbørn 
 Emmy Noether - matematiker

Eksterne henvisninger 

 Erlangeninfo.de
Gosmer Toft

Gosmer Toft er i dag en bebyggelse på 1½ td.ld, men var oprindelig en udflyttergård fra Gosmer på ca. 60 td. ld., beliggende i den yderste nordlige del mod Over Randlev. Der var således i de første ca. 120 år adgang til bebyggelsen fra Gosmer, men denne blev sløjfet i forbindelse med nyt stuehusbyggeri omkring 1920, hvor samtidig en ny adgang blev etableret fra Hesselbjergvej i Randlev Sogn.

Beboelsesbygninger i Danmark
Bygninger, konstruktioner og anlæg i Odder Kommune
Neuwied

Neuwied er en by i Tyskland i delstaten Rheinland-Pfalz med cirka 65.000 indbyggere. Byen ligger ved floden Wied munder ud i Rhinen ved den højre bred af Rhinen, 12 km nordvest for Koblenz, på jernbanelinjen fra Frankfurt am Main til Köln.

Neuwied blev grundlagt af grev Fredrik af Wied i 1653, nær landsbyen Langendorf, som blev ødelagt under trediveårskrigen.

Neuwied er administrationsby i Landkreis Neuwied.

Henvisninger 

Byer i Rheinland-Pfalz
Cowboytoast

Cowboytoast består af to stykker toastbrød, smør (eller margarine), en hakkebøf og løg.

Henvisning 

Produktbeskrivelse af en coyboytoast som færdigret

Sandwich
Bingen am Rhein

Bingen am Rhein er en by i delstaten Rheinland-Pfalz i Tyskland, hvor Nahe løber ud i Rhinen. Byen indgår i Landskreis Mainz-Bingen. Byen blev grundlagt i jernalderen af kelterne ("Bingium") og har omkring 25.000 indbyggere.

Under Romerriget var Bingen udgangspunkt for Via Ausonia, hovedvejen mod nord til Augusta Treveroroum (Trier). Romerne befæstede byen med en garnison i det første århundrede e.Kr, og en træbro over Rhinen blev bygget i 77 e.Kr.

På modsatte side af Rhinen ligger vin- og turistbyen Rüdesheim am Rhein.

Byer i Rheinland-Pfalz
Hawaii Toast

Hawaii Toast en åben sandwich bestående af et stykke toast pålagt en skive skinke, et stykke ananas, en skive ost og et cocktailkirsebær. Retten blev populær i Vesttyskland i 1950'erne pga. tv-kokken Clemens Wilmenrod.

Se også 
 Hawaiipizza

Mad fra Danmark
Mad fra Tyskland
Hürth

Hürth er en by i Tyskland i delstaten Nordrhein-Westfalen med cirka 55.000 indbyggere og en af forstæderne til Köln. Byen ligger i kreisen Rhein-Erft-Kreis.

Geografi 
Hürth ligger cirka 9 km sydvest for Köln på nordøstsiden af naturreservatet Kottenforst-Ville.

Byen består af tretten tidligere selvstændige landsbyer, og er inddelt i flere centrum over et relativt stort område mellem indsøer og små skovområder.

Historie 
1. april 1930 blev landsbyerne Hürth (med Alstädten og Knapsack), Berrenrath, Fischenich, Gleuel (med Sielsdorf og Burbach), Hermülheim og Kendenich (med Kalscheuren) slået sammen til kommunen Hürth. Efter at Köln i nogen år havde prøvet at indlemme Efferen til byen, blev Efferen, i tillæg til Stotzheim, i stedet en del af Hürth i 1933. Dette gjorde Hürth til den største landlige kommunen i Tyskland frem til 1978, da Hürth blev en forstad til Köln.

Henvisninger 

Byer i Nordrhein-Westfalen
Automatisk Trafikkontrol

Automatisk Trafikkontrol, nogle gange forkortet ATK eller omtalt som fotovogn, er politiets hastighedsmålere, der bruges til at affotografere fartsyndere.

Opbygning 
Fotovognen er en varevogn, der er indrettet med en fartmåler, et kamera og en computer. Selve udstyret er ubetjent, men overvåget af en politibetjent.
De præcise tekniske specifikationer er klassificerede og holdt internt hos politiet.
De opsamlede data anvendes dels til bødeudskrivning og dels til statistisk brug.

Fotostandere til hastighedsmåling 

Den 15. januar 2009 er der begyndt forsøg med hastighedsmåling med ubemandede automatiske trafikkontrol-standere, ATK.

Der er opstillet ubemandede ATK-standere i alt ti steder:

 Rute 14, Roskilde-Ringsted på Hovedvejen ved 35 km mærket, 4000 Roskilde kørende mod Ringsted
 Rute 14, Ringsted-Roskilde på Hovedvejen ved 38,77 km mærket, 4000 Roskilde kørende mod Roskilde
 Rute 6, Roskilde-Køge på Køgevej ved 5,28 km mærket, 4000 Roskilde kørende mod Køge
 Rute 23, Kalundborg-Viskinge på Kalundborgvej ved 34,4 km mærket, 4470 Svebølle kørende mod Viskinge
 Rute 23 Viskinge-Kalundborg ved 36,08 km mærket på Kalundborgvej, 4400 Kalundborg kørende mod Kalundborg
 Rute 22, Slagelse-Kalundborg på Slagelsevej i Kalundborg ud for nr. 249, 4400 Kalundborg kørende mod Kalundborg
 Rute 207, Farum-Slangerup på Slangerupvej ved 25,32 km mærket, 3540 Lynge kørende mod Nymølle/Lynge
 Gentoftegade ud for nr. 77, 2820 Gentofte kørende mod nord
 Brogårdsvej ud for nr. 32, 2820 Gentofte kørende mod vest
 Gersonsvej ud for nr. 16, 2900 Hellerup kørende mod nord

Eksterne links 
 trafikken.dk: Her finder du ATK 
 10-20.dk: Fotovogne i Danmark 

Trafik
Politiudstyr
Politimetode
Bergheim

Bergheim er et stednavn, der kan referere til flere forskellige byer eller steder, fx:

 Bergheim, Østrig – mindre stationsby nær Salzburg i Østrig
 Bergheim, Oberbayern – kommune i Bayern, Tyskland
 Bergheim, Nordrhein-Westfalen – mindre by vest for Köln i Tyskland
 Bergheim, Alsace – by på Vinruten i Alsace, Frankrig
 Bergheim er et tidligere stoppested på Bergensbanen i Norge.
Bedburg

Bedburg er en by i kreisen Rhein-Erft-Kreis, Nordrhein-Westfalen, Tyskland. Byen blev første gang nævnt i dokumenter i 893.

Eksterne henvisninger
Færøernes Landsstyre

Færøernes Landsstyre (færøsk: Føroya landsstýri) er Færøernes selvstyrende regering som ledes af lagmanden. 
Den færøske landsregering bliver i reglen valgt hvert fjerde år af lagtinget.

Færøerne opnåede indre hjemmestyre i 1948 men ikke fuldt selvstyre, fx skal folkeskolerne udover det lokale sprog undervise i dansk, begge områder modtager bloktilskud fra Danmark, og udenrigsforhold varetages som hovedregel af regeringen i København.
Færøernes landsstyre kan med fremmede stater og mellemfolkelige organisationer forhandle og indgå folkeretlige aftaler, herunder forvaltningsaftaler, som fuldt ud angår overtagne sagsområder. Den nuværende lagmand er siden september 2019 Bárður á Steig Nielsen (Sambandsflokkurin). Ministrene kaldes henholdsvis landsstyremand og landsstyrekvinde (landsstýrismaður, landsstýriskvinna), f.eks. landsstýrismaðurin í mentamálum (kulturministeren) og landsstýriskvinnan í almannamálum (socialministeren). Ordet ráðharri (rådherre) bruges også, med mála (sager) imellem de to ord der beskriver hvad slags minister der er tale om. Kulturministeren kaldes f.eks. mentamálaráðharrin, sundhedsministeren kaldes heilsumálaráðharrin osv., her skelnes der ikke mellem mænd og kvinder, selv om harri er en maskulin form.

Med overtagelsesloven, der trådte i kraft den 29. juli 2005, blev de muligheder, som de færøske myndigheder havde i medfør af hjemmestyreloven for at overtage sagsområder, udvidet væsentligt. Færøerne gik fra hjemmestyre til selvstyre således, at alle indre anliggender (men ikke forsvars- og sikkerhedspolitiske anliggender) overgik til Landsstyret.

Overtagelsesloven åbner således mulighed for, at de færøske myndigheder kan overtage samtlige sager og sagsområder, bortset fra statsforfatningen, statsborgerskab, Højesteret, udenrigs-, sikkerheds- og forsvarspolitik samt valuta- og pengepolitik. Loven omfatter således også de sager og sagsområder, der er opført i hjemmestyreloven, og som endnu ikke er overtaget af de færøske myndigheder. Sådanne sagsområder vil således skulle overtages i medfør af bestemmelserne i overtagelsesloven.

Ved fuldmagtsloven, ligeledes fra 2005, kan Landsstyret med visse begrænsninger ligeledes indgå internationale aftaler, som kun vedrører de ansvarsområder, som selvstyret fuldt ud har overtaget og som ikke omfatter hele rigsfællesskabet.

Lagmanden og landsstyremændene, der er valgt til lagtinget, skal udtræde af lagtinget, så længe de er medlem af landsstyret. Suppleanter indkaldes derefter til deres pladser. Alle vedtagne love skal godkendes af lagmanden.

Landsstyret 

Det færøske landsstyre har foruden lagmanden Bárður á Steig Nielsen (Sambandsflokkurin) – følgende landsstyremænd (siden 16. sepember 2019):

Færøernes landsstyre siden 1948

Eksterne henvisninger 
 Tinganes.fo – Hjemmeside 
 Den færøske hjemmestyreordning (kilde)
 Fámjinerklæringen

Noter 

Landsstyre
Erftstadt

Erftstadt er en by i Tyskland i delstaten Nordrhein-Westfalen med cirka 50.000 indbyggere. Den ligger i kreisen Rhein-Erft-Kreis cirka 20 km sydvest for Köln. Navnet på byen kommer fra floden Erft som render gennem byen.

Henvisninger 

Byer i Nordrhein-Westfalen
Pulheim

Pulheim er en by i Tyskland i delstaten Nordrhein-Westfalen med cirka 55.000 indbyggere. Byen ligger i kreisen Rhein-Erft-Kreis.

Under kommunereformen i 1975 blev flere tidligere selvstændige kommuner indlemmet i Pulheim, som fik byrettigheder i 1981.

Henvisninger 

Byer i Nordrhein-Westfalen
Kerpen

Kerpen er en by i Tyskland i delstaten Nordrhein-Westfalen med cirka 65.000 indbyggere. Byen ligger i kreisen Rhein-Erft-Kreis cirka 30 km sydvest for Köln.

Byen Kerpen blev til i 1975 da de tidligere selvstændige kommuner Blatzheim, Buir, Manheim, Kerpen, Mödrath, Türnich, Brüggen, Balkhausen, Sindorf og Horrem blev slået sammen.

Henvisninger 

Byer i Nordrhein-Westfalen